جە بەردەوامی هەرمانە فەرهەنگیۍٚ و ڕۆشنۋیریەکانشەنە، سازی چاپ و پەخشو زایەڵەی جە مەریوان، کتێبێوی تەرش چاپ و وەڵاو کەردەوە و کتێبخانەو هەورامانیش پنە زەنگین کەرد.
کتێبەکە بەنامۍٚ (هەناسەو داڵانی)ـن و ئەژناسنای ۱٥ شاعێرۍٚ دەگاو دژئاوەر (زاوەر)ی سەر بە هەورامانو لهۆنی جە وێ مگێرۆنە و گوڵزارێ جە شێعرەکانشان نیشانەو هۆگێرەکانو شیعرۍٚ هەورامیۍٚ مڎۆنە.
بە ئا جۆڕە کە سازی زایەڵەی وەڵاوش کەردەنەوە، کتێبەکە جە گلێر کەردەیەو (کوورش یۊسفی) و ویراستاری، (ئازاد ڕەحیمی ،هومایون موحەممەدنژاد)ن.
کتێبو (هەناسەو داڵانی)، بە هامکاری سنڎوقۊو دەسەو فەرهەنگ و ئەدەبوو زاوەری وزیان بازار و نرخەکەش ٤۰ هەزار تومانێن و جە ۱۱۲ لاپەلێ پێکمەیۆنە.
